Abdullah Demirbaş

Evdila Demirbaş () şaredarê berê yê Sûra Amedê ye.

Abdullah Demirtaş di sala 1966an de li bajarê Diyarbekirê, li navçeya Licê, li gundê Sîsê ji dayika xwe bû ye. Wî dibistana sereaytê li Amedê li dibistana Silêman Nazîf, paşê li Elî Emiriyê, li dibistana amadehiye karbendê û li Elezîzê jî di Zanîngehê de beşa Fen û Edebiyatê xwendîye. Ji sala 1990î û heta sala 2004an di nava xebata sendîqeya mamostan de ye. Di nava Egit-Sen û Egit-Birsenê de çalak e. Hem li Mêrdînê û hem jî li Amedê serokatiya wan kirîye. Wî ji sala 1987an heta sala 2000î mamostetiya felsefê kirîye. Di dema mamostetiya xwe de du caran nefî bûn dibe û ji sedemê doza perwerdehiya bi zimanê zikmakî ji bo zarokên kurdan dike, ji mamostetiyê tê avêtin.

Di hilbijartina 2004an de wek serokê Şaredariya Sûrê tê hilbijartin. Demirbaş, di dema serokatiya şaredariyê de jî bi xebatên xwe yên ji bo parastina çanda kurdî û di xebatên şaredariyê de bikar anîna zimanê kurdî bala dewletê dikşîne û niha jî di derbarê wî de 12 lêpirsîn hatine vekirin, hin ji wan hê jî tên meşandin. Demirbaş ji bo kar û barên xwe yên şaredariyê û xebatên ziman û çandî gelek xelat jî wergitine.

Di 14ê hezîranê 2007an Dadgeha Dewletê ya Bilind a Tirkiyê bi sedema bîryara Şaredariya Sûrê ya  Di kar û xebatên şaredariyê de pir zimanî  Şaredarê Sûrê ya Amedê birêz Abdullah Demîrbaş ji erkê girt û civaka Şaredariya Sûrê felişand. Dadgehê bîryara xwe weha aşkere kirî bû:  Serokê Şaredariya Surê Abdullah Demirbaş, bîryara şaredariyeke pir zimanî daye. Ev bîryara pir zimanî ya şaredariyê li dijî qanunên Tirkiyê ye, li dijî qanûna bingehîn a Tirkiyê ye û Tirkiyê perçe dike.

 Xelatên wergirtî 
 Xelata Seqizê
 Xelata Wezareta Rewşenbirî a Herêma Kurdistanê
 Xelata Şaredariyên Rojhilat û Başûrê Rojhilat
 Xelata Diyaloga Dêrên Katolîk û Ortodoks
 Xelata Feqî Huseyn Sağnıç
 gelek xelatên din wer girtiye

Şaredariya Sûrê di bin serokatiya wî de bi şaredariya Dihokê û bi şaredariyeke spanî re bû ye xwîşk û bira.

 Çavkanî 

 Hevpeyivîn bi serokê Şaredariya Sûrê Abdullah Demirbaş rê; NETKURD; M. Şefîq Oncu; 25.3.2007

 Girêdanên derve 

 Hevpeyivîn bi Abdullah Demirbaş re; Amadekar; Hawar Ziyad, Çavkani; Sal: 5 Hejmar:25-15 adar - 15 gulan 2007 Tîroj 
 Hevpeyivîn bi serokê Şaredariya Sûrê Abdullah Demirbaş re-NETKURD 
 Evdila Demirbaş û Ziman û Namûs û Şeref, Brahîm Xelîl Sirûcî, 19ê hezîranê 2007, NETKURD 
 ABDULLAH DEMÎRBAŞ HEMÛ DEMAN PEYDA NABIN, Jîr Dilovan, 16 hezîran 2007, Amîdakurd 
 Çavsoriya dewleta ceberût û helwêsta Abdûlah Demîrbaşî, Enwer Karahan, 16ê hezîranê 2007, Nefel 

Kategorî:Jidayikbûn 1966
Kategorî:Mirovên zindî
Kategorî:Siyasetmedarên girtî li Tirkiyeyê
Kategorî:Siyasetmedarên kurd ên Bakurê Kurdistanê
Kategorî:Siyasetmedarên Partiya Herêmên Demokratîk
Kategorî:Şaredar